b'\n_START_ARTICLE_\nTysklands Grand Prix 2008\n_START_SECTION_\nRapport\n_START_PARAGRAPH_\nTil tross for en tvilsom taktisk vurdering av McLaren tok Lewis Hamilton hjem seieren i Tyskland Grand Prix foran den store overraskelsen Nelson Piquet jr. og Felipe Massa. _NEWLINE_Hamilton tok starten og ledet komfortabelt frem til etter det f\xc3\xb8rste pitstoppet, men da Timo Glock krasjet kraftig i runde 36 ble sikkerhetsbilen sendt ut. Dermed ble feltet samlet og flere av de raskeste f\xc3\xb8rerne, blant dem Felipe Massa gikk i pit. McLaren valgte \xc3\xa5 holde Hamilton ute, noe som gjorde at han ledet l\xc3\xb8pet da sikkerhetsbilen gikk inn, men Hamilton m\xc3\xa5tte inn igjen for \xc3\xa5 fylle drivstoff og bytte dekk. _NEWLINE_Hamilton opparbeidet seg en ledelse, men etter sitt andre pitstop kom han ut bak flere f\xc3\xb8rere, blant dem Kovalainen, Massa og Piquet. Han tok raskt igjen teamkompisen som ikke b\xc3\xb8d opp til noen kamp mot en langt raskere Hamilton. Deretter tok han igjen og passerte Massa og trodde l\xc3\xb8pet var avgjort. _NEWLINE_- S\xc3\xa5 sa de at jeg m\xc3\xa5tte forbi Piquet ogs\xc3\xa5, sa Hamilton p\xc3\xa5 pressekonferansen, og innr\xc3\xb8mmet at han var sv\xc3\xa6rt overrasket over akkurat det. Piquet var nemlig p\xc3\xa5 strategi som gjorde at han bare m\xc3\xa5tte stoppe en gang, og dermed ble han l\xc3\xb8pets store overraskelse. Massa sa p\xc3\xa5 pressekonferansen at han hadde hatt problemer med bremsene og at dette sammen med d\xc3\xa5rlig stabilitet i bilen gjorde at han ikke kunne holde tritt med Hamilton.'